stanford-oval/wikipedia huggingface dataset:
OTCBB

OTC Bulletin Board eli OTCBB oli yhdysvaltalainen arvopapereiden markkinapaikka.
OTCBB-kauppapaikalla käytiin kauppaa pääasiassa niin kutsutuilla over-the-counter-osakkeilla, joita ei ollut listattu mihinkään merkittävään yhdysvaltalaispörssiin, mutta joiden osakkeilla käytiin silti Yhdysvalloissa kauppaa. OTCBB:llä kauppaa käydyt yhtiöt olivat usein senttiosakkeita, niillä oli huomattava volatiliteetti ja niiden likviditeetti oli heikko. Tämän vuoksi myös erilaiset huijaukset olivat OTCBB-kauppapaikalla yleisiä.
OTCBB-kauppapaikkaa ylläpitänyt yhdysvaltalainen finanssialan itsesääntelyelin FINRA sulki OTCBB-kauppapaikan marraskuussa 2021.
Mykola Azarov

| Mykola Janovytš Azarov> Микола Янович Азаров |
| --- | --- |

Ukrainan pääministeri
 11. maaliskuuta 2010 – 28. tammikuuta 2014  
Presidentti:  Viktor Janukovytš
Varapääministeri:  Andrij Kljujev Valerij Khoroškovskji Serhij Arbuzov
Edeltäjä:  Oleksandr Turtšynov (vt.)
Seuraaja:  Serhij Arbuzov
 5. tammikuuta 2005 – 25. tammikuuta 2005  
Presidentti:  Leonid Kutšma
Edeltäjä:  Viktor Janukovytš
Seuraaja:  Julija Tymošenko
 7. joulukuuta 2004 – 28. joulukuuta 2004  
Edeltäjä:  Viktor Janukovytš
Seuraaja:  Viktor Janukovytš
Henkilötiedot
Syntynyt: 17. joulukuuta 1947 (ikä 76) Kaluga, Venäjän SFNT, Neuvostoliitto (nykyään Venäjä)
Puoliso:  Ljudmyla Azarova
Tiedot
Puolue:  Alueiden puolue
 Nimikirjoitus
Mykola Janovytš Azarov (ukr. Мико́ла Я́нович Аза́ров, synt. Pahlo; s. 17. joulukuuta 1947 Kaluga, Venäjän SFNT, Neuvostoliitto) on ukrainalainen Alueiden puolueen poliitikko. Hän oli Ukrainan pääministeri maaliskuusta 2010 tammikuuhun 2014, jolloin presidentti erotti hänet itsenäisen Ukrainan väkivaltaisimpien mielenosoituksien myötä. Azarov on aiemmin toiminut Ukrainan talousministerinä ja varapääministerinä.
Elämäkerta

Azarov syntyi Kalugassa virolaisen isän Jaan Pahlon ja venäläisen äidin Jekaterina Pavlovna Kvasnikovan perheeseen. Hänen alkuperäinen sukunimensä oli Pahlo. Mentyään naimisiin Ljudmyla Azarovan kanssa hän otti vaimonsa sukunimen.
Elämäkerta > Pääministerinä

Vuonna 2006 Ukrainassa pidettiin ensimmäiset parlamenttivaalit oranssin vallankumouksen jälkeen. Parlamentti hajotettiin kuitenkin ja vuonna 2007 järjestettiin uudet vaalit. Joulukuussa samana vuonna muodostettiin Julija Tymošenkon oranssi kokoomushallitus. Hallitusta vaivasivat kuitenkin sisä- ja ulkopoliittiset ongelmat, sekä talousvaikeudet. Hallitus hajotettiin, mutta kun uutta ei saatu aikaiseksi, Tymošenkon hallitus jatkoi presidentinvaaleihin vuoteen 2010. Viktor Janukovytš voitti Tymošenkon presidentinvaaleissa. Tymošenko luopui pääministerin virasta ja Janukovytš nimitti maaliskuussa 2010 Azarovin johtaman hallituksen, jonka jäseniä olivat Alueiden puolue, Volodymyr Lytvynin ryhmä, kommunistit ja Vahva Ukraina. Alueiden puolue oli Azarovin hallituksen puolueista selvästi vahvin. Vuonna 2012 järjestettiin vuodella lykätty uudet Korkeimman neuvoston vaalit. Lopputulos oli kiistelty. Alueiden puolue voitti, joskin sen kannatus laski.
Azarov ja Janukovytš lähensivät Ukrainaa ulkopoliittisesti Venäjään. Sevastopolin satama-aleen vuokrasopimusta jatkettiin, Ukraina luopui Naton jäsenyyden hakemisesta ilmoittaen toisaalta jatkavan pyrkimyksiä liittyä Euroopan unioniin. Venäjä myi puolestaan maakaasua Ukrainaan ali markkinahintojen. Osaltaan tämän ansiosta talouskasvu kääntyi nousuun´ja esimerkiksi IMF kiitteli Janukovytšin ja Azarovin talouspolitiikkaa. Sisäpolitiikassa oranssin vallankumouksen aikaiset perustuslain muutokset kumottiin ja näin presidentin valta lisääntyi. Tymošenkoa ja muita oppositiopoliitikkoja vastaan nostettiin syytteitä. Venäjänkieliselle väestönosalle tehtiin myönnytyksiä. Itä- ja Länsi-Ukrainan välinen kilpailu kiihtyi.
Elämäkerta > Ukrainan kriisi

Vuonna 2014 Ukrainassa syttyi laajoja mielenosoituksia, jotka seurasivat Euroopan unioni kanssa tehtävän assosiaatiosopimuksen perumista. Peruminen oli seurannut Venäjän uhkauksia mahdollisista suojatulleista ukrainalaisille tuotteille, minkä lisäksi Ukrainaa olisi vaadittu esimerkiksi vapauttamaan vangittu oppositiopoliitikko Tymošenko. Sopimus ei ollut näin erityisen mieluinen Janukovytšille. Pääministeri Azarov oli ilmoittanut sopimuksen allekirjoittamisesta luopumisesta 21. marraskuuta 2014. 24. marraskuuta Kiovan Itsenäisyyden aukiolle eli Maidanille alkoi kokoontua tuhansia mielenosoittajia. Mielenosoitukset levisivät myös muualle maahan. Mielenosoittajien alkuvaatimuksia olivat esimerkiksi Azarovin hallituksen ero.
Hallitus ja presidentti kieltäytyivät uusista vaaleista ja mielenosoitukset kiihtyivät kun Maidan tyhjennettiin voimakeinoin. Mielenosoitukset jatkuivat kuitenkin edelleen kiihtyen ja nyt vaadittiin myös presidentin eroa. Azarovin hallitus sai epäluottamuslauseen oppositiolta, mutta ei saanut tuekseen parlamentin enemmistöä. Sen sijaan presidenttiä tukevat parlamentin jäsenet äänestivät 16. tammikuuta 2014 voimaan perustuslaillisia oikeuksia kaventavia lakeja. Mielenosoittajien vallattua hallintorakennuksia hallitus ilmoitti kuitenkin lakien täytäntöön panon perumisesta toistaiseksi. Yhteenotot kiihtyivät edelleen ja mielenosoittajia alettiin ampua oikeilla luodeilla. Lopulta osa Alueiden puolueen jäsenistä lakkautti tukensa presidentille. Opposition kanssa tehtiin sopimus vuoden 2004 perustuslain palautuksesta ja uusista presidentinvaaleista. Sopimusta ei koskaan laitettu täytäntöön, sillä presidentti pakeni maasta ja oppositio otti vallan.
Venäjä vastasi tapahtumiin miehittämällä Krimin ja maan itäosissa alkoi ensin laajoja liittovaltiota tai liitosta Venäjään vaatineita osittain väkivaltaisia mielenosoituksia. Lopulta alkoi Itä-Ukrainan sota. Azarov pakeni presidentin kukistuessa Venäjälle, jonne hän perusti laajasti venäläisten ohjailemaksi katsotun pakolaishallituksen. Azarovia vastaan asetettiin entisen presidentin ohella kansainvälisiä pakotteita ja Interpol antoi hänestä pidätysmääräyksen.
Venäjän ja Ukrainan väliset jännitteet kasvoivat taas 2020-luvulla. Venäjää syytettiin sotilaallisen hyökkäyksen suunnittelusta ja Azarovia yhteistyöstä Venäjän tiedustelupalvelujen kanssa.
Aiheesta muualla

Kuvia tai muita tiedostoja aiheesta Mykola Azarov Wikimedia Commonsissa
Ukrainan pääministerit 1991–
Vitold Fokin 1991–1992 | Leonid Kutšma 1992–1993 | Vitali Masol 1994–1995 | Jevhen Martšuk 1995–1996 | Pavlo Lazarenko  1996–1997 | Valeri Pustovoitenko 1997–1999 | Viktor Juštšenko 1999–2001 | Anatoli Kinah’ 2001–2002 | Viktor Janukovytš 2002–2005 | Julija Tymošenko 2005 | Juri Jeh’anurov 2005–2006 | Viktor Janukovytš 2006–2007 | Julija Tymošenko 2007–2010 | Mykola Azarov 2010–2014 | Arseni Jatsenjuk 2014–2016 | Volodymyr Hroisman 2016–2019 | Oleksi Hontšaruk 2019–2020 | Denys Šmyhal  2020–
Oktoekhos

Oktoekhos (kreik. οκτοηχος, oktô, kahdeksan ja êkhos, ääni) on bysanttilaisen musiikin käyttämä moodijärjestelmä, joka pohjautuu antiikin Kreikan musiikinteoriaan.
Oktoekhokseksi kutsutaan myös Kreikan ortodoksisessa kirkossa käytössä olevaa jumalanpalvelustekstejä sisältävää kirjaa, joka sisältää sunnuntaipäivien ylösnousemustekstit, jotka vaihtuvat kahdeksan viikon jaksoissa. Slaavilaisessa perinteessä oktoekhos sisältää kaikkien viikonpäivien jumalanpalvelustekstit ja vastaa kreikkalaisten parakletiki-kirjaa.
Aiheesta muualla

Oktoehoksen tekstit suomeksi. Ortodoksi.net
Oktoehos. Ortodoksi.net
Nicola Olyslagers

| Mitalit | Mitalit | Mitalit |  |
| --- | --- | --- | --- |
|  Olyslagers vuonna 2020 |  Olyslagers vuonna 2020 |  Olyslagers vuonna 2020 |  |
Maa:   Australia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | korkeushyppy |  |
|  Hopeaa | Pariisi 2024 | korkeushyppy |  |
| MM-kilpailut  | MM-kilpailut  | MM-kilpailut  |  |
|  Pronssia | Budapest 2023 | korkeushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Glasgow 2024 | korkeushyppy |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Gold Coast 2018 | korkeushyppy |  |
Nicola Olyslagers (o.s. McDermott, s. 28. joulukuuta 1996 North Gosford) on australialainen korkeushyppääjä ja olympiamitalisti. Hän saavutti olympiahopeaa Tokion olympialaisissa 2020 tuolloisella Australian ennätystuloksella 2,02 m. Budapestin MM-kilpailuissa 2023 hän sai pronssia tuloksella 199 cm. Hän voitti sisäratojen maailmanmestaruuden Glasgow'ssa 2024 niin ikään tuloksella 199. Hän saavutti toistamiseen olympiahopeaa Pariisissa 2024 tuloksella 200 cm.
Olyslagers saavutti pronssia Gold Coastin Kansainyhteisön kisoissa 2018 tuloksella 191. Hän karsiutui MM-kilpailujen loppukilpailusta Lontoossa 2017 ja Dohassa 2019 sekä sijoittui viidenneksi Eugenessa 2022. Hän on voittanut Timanttiliigan kilpailun Brysselissä 2020, Pariisissa 2021 sekä Pariisissa, Lausannessa ja Monacossa 2023. Australian-mestaruuden hän on voittanut 2019, 2021, 2022 ja 2023.
Olyslagers hyppäsi Oseanian ennätyksen 203 cm Eugenesssa syyskuussa 2023 ja sivusi sitä Canberrassa tammikuussa 2024.
Nicola Olyslagers avioitui Rhys Olyslagersin kanssa huhtikuussa 2022.
Nokkarastas

| Nokkarastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Kirjorastaat Zoothera
Laji::  marginata
Kaksiosainen nimi
 Zoothera marginata  Blyth, 1847 
Katso myös
   Nokkarastas Wikispeciesissä   Nokkarastas Commonsissa 
Infobox OKNimi-testi OKIUCN-testi OK: 
Nokkarastas (Zoothera marginata) on rastaiden heimoon kuuluva varpuslintu.
Levinneisyys

Nokkarastasta tavataan Himalajan alueella ja Kaakkois-Aasian pohjoisosissa. Lajin kannan kokoa ei tiedetä, mutta sitä on kuvattu harvinaiseksi.
Nokkamedaka

| Nokkamedaka |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Nokkakalat Beloniformes
Heimo::  Medakat Adrianichthyidae
Suku::  Adrianichthys
Laji::  kruyti
Kaksiosainen nimi
 Adrianichthys kruyti  Weber, 1913 
Infobox OKNimi-testi OKIUCN-testi OK: 
Nokkamedaka (Adrianichthys kruyti) on äärimmäisen uhanalainen, mahdollisesti sukupuuttoon kuollut nokkakalalaji. Se on endeeminen laji Indonesian Posojärvessä.
Kala on yleensä 10–15 cm pitkä, ja sillä on omituinen sorsan nokkaa muistuttava yläleuka.
Aiheesta muualla

Adrianichthys kruyti (peilipalvelin) FishBase. Froese, R. & Pauly, D. (toim.). (englanniksi)
Náxoksen arkeologinen museo

| Náxoksen arkeologinen museo Αρχαιολογικό Μουσείο Νάξου |
| --- | --- |
 Náxoksen arkeologinen museo.
Tyyppi:  arkeologinen museo
Sijainti:  Kástro, Náxoksen kaupunki, Náxos ja Pienet Kykladit, Etelä-Egean saaret, Kreikka
Perustettu:  1973
Koordinaatit:  37°6′20″N, 25°22′38″E
 fiNáxoksen arkeologinen museo 
   
Náxoksen arkeologinen museo (kreik. Αρχαιολογικό Μουσείο Νάξου, Archaiologikó Mouseío Náxou) on arkeologinen museo Náxoksen kaupungissa eli Chórassa Náxoksen saarella Kreikassa. Se esittelee saarelta löytynyttä pääosin antiikin aikaista esineistöä.
Museo on perustettu vuonna 1973. Se toimii Kástrossa eli Náxoksen kaupungin frankkivallan aikaisessa linnassa. Alun perin venetsialainen museorakennus on rakennettu vaiheittain noin vuosina 1600–1800. Se on viisikerroksinen ja rakennettu kiinni linnan muuriin, ja siihen kuuluu kaksi linnan torneista. Alun perin 1600-luvulla rakennuksessa toimi jesuiittojen koulu, ja 1800-luvulla sekä 1900-luvun alussa kauppakoulu.
Náxoksella toimii myös kaksi muuta arkeologista museota, Apeíranthoksen arkeologinen museo ja Gýroulaksen arkeologinen museo Sagkríssa.
Kokoelmat

Museon kokoelmiin kuuluu esineitä neoliittiselta kaudelta 5300 eaa. alkaen aina varhaiskristilliselle ajalle 400-luvulle jaa. saakka. Esineet ovat peräisin arkeologisilta kaivauksilta eri puolilta saarta, mukaan lukien Grótta, Aplómata ja Plíthos Chórassa; Mélanes, Sagkrín Demeterin temppeli, Ýrian Dionysoksen pyhäkkö ja Tsikalarió saaren keskiosissa; sekä Pánormos ja Korfí t' Aronioú saaren itäosissa.
Esineisiin kuuluu muun muassa varhaiskykladisia idoleita, keramiikkaa ja kiviastioita ajalta 3200–2300 eaa.; mykeneläistä keramiikkaa ja kultakoruja 1000-luvulta eaa.; geometrisen kauden keramiikkaa 800–700-luvuilta eaa; veistoksia, terrakottafiguriineja, keramiikkaa ja koruja arkaaiselta, klassiselta ja hellenistiseltä kaudelta; sekä lattiamosaiikkeja ja lasiesineitä roomalaiselta kaudelta.
Kykladisen kulttuurin esineiden kokoelmaa.
Kykladisia idoleita, n. 2800–2300 eaa.
Kykladinen ”paistinpannu”, n. 2800–2500 eaa.
Mykeneläisen kauden keramiikkaa.
Mykeneläisiä kultakoruja, n. 1200–1100 eaa.
Geometrisen kauden keramiikkaa, n. 800–700 eaa.
Arkaaisen kauden veistoskokoelmia.
Kuroksen torso, n. 525–500 eaa.
Veistoksia.
Hautakivi, n. 100 eaa.
Roomalaisia lasiesineitä, n. 1–200 jaa.
Roomalainen lattiamosaiikki.
Aiheesta muualla

Kuvia tai muita tiedostoja aiheesta Náxoksen arkeologinen museo Wikimedia Commonsissa
Näin valta ostetaan

| Näin valta ostetaan Lyhyt oppimäärä poliittisesta korruptiosta Suomessa 2006–2009 |
| --- | --- |

Kirjailija:  Petri Koikkalainen ja Esko Riepula
Kansitaiteilija:  Lasse Rantanen
Kieli:  suomi
Genre:  politiikka
Kustantaja:  WSOY
Julkaistu:  2009
Ulkoasu:  nidottu
Sivumäärä:  153
ISBN:  978-951-0-36145-0
Löydä lisää kirjojaKirjallisuuden teemasivulta
Näin valta ostetaan: Lyhyt oppimäärä poliittisesta korruptiosta Suomessa 2006–2009 on Petri Koikkalaisen ja Esko Riepulan vuonna 2009 ilmestynyt kirja, joka ilmestyi 2009 WSOY:n Barrikadi-pamflettisarjassa. Teoksessa Kehittyvien maakuntien Suomi -yhdistyksen ja Nova Groupin ympärille muodostunutta vyyhtiä pidetään talouselämän ja politiikan toimijoiden rakentamana korruptiojärjestelmänä.
Aiheesta muualla

Pentti Stranius: Pamfletti poliittisesta korruptiosta Suomessa. Agricola 3.1.2010.
Norjan parlamenttivaalit 1965

Norjassa pidettiin parlamenttivaalit 12. ja 13. syyskuuta 1965. Vaaleissa valittiin 150 edustajaa Norjan suurkäräjille. Osanotto vaaleihin oli vilkasta ja äänestysprosentti oli 84,4.
Norjan työväenpuolueen puheenjohtaja Einar Gerhardsen vuonna 1945
Työväenpuolue sai vaaleissa 43,3 %:n kannatuksen ja 68 edustajapaikkaa, konservatiivinen puolue 20,1 %:n kannatuksen ja 31 paikkaa, liberaalinen puolue 10,1 %:n kannatuksen ja 18 paikkaa, keskustapuolue 9,4 %:n kannatuksen ja 18 paikkaa, kristillinen kansanpuolue 7,8 %:n kannatuksen ja 13 paikkaa ja sosialistinen kansanpuolue 6,0 %:n kannatuksen ja 2 paikkaa. Kommunistien kannatus laski 2,9 %:sta 1,4 %:in ja he jäivät ilman edustajapaikkoja.
Vaalitulos merkitsi työväenpuolueen lähes yhtäjaksoisesti 30 vuotta kestäneen valtakauden päättymistä, koska porvarilliset puolueet saavuttivat vaaleissa enemmistön suurkäräjien edustajapaikoista. Porvarillisten puolueiden yhteenlaskettu edustajapaikkojen lukumäärä suurkäräjillä tuli vaalien jälkeen olemaan 80 työväenpuolueen ja sosialistisen kansanpuolueen yhteensä 70 paikkaa vastaan.
Oktobasso

Oktobasso on erittäin suuri ja harvinainen jousisoitin, jonka rakensi ensimmäistä kertaa ranskalainen Jean-Baptiste Vuillaume, (1798-1875) Pariisissa. Soittimessa on kolme kieltä, ja on periaatteessa suurempi versio kontrabassosta - oktobasso Musée de la Musiquessa, Pariisissa on 3,48 metriä pitkä, kun tavallinen kontrabasso on noin 2 metriä pitkä.[lähde? ]
Otelaudan pituuden ja kielien paksuuden vuoksi soittajan täytyy käyttää vipuja soittaessaan oktobassoa. Vivut ovat kiinni metallisissa puristajissa, jotka kiinnittävät kielet otenauhoihin, joista tulee nuotteja.
Vain yhdellä orkesterilla maailmassa on oktobasso, ja se on Montrealin sinfoniaorkesteri.[lähde? ]
Ääniala ja virittäminen

Berliozin mukaan kielet viritetään C1, G1, C2, eli yhden oktaavin selloa alempana ja samoin kuin nykyinen kontrabasso, mutta alemman C-nuotin kanssa.
Phoenixin Musical Instrument Museumin oktobasso on viritetty C0, G0, D1, joka on kaksi oktaavia selloa matalampana ja oktaavin kontrabassoa alempana.
Montrealin sinfoniaorkesterin oktobasso
Omar Ajete

| Mitalit | Mitalit | Mitalit |  |
| --- | --- | --- | --- |
|  Omar Ajete vuonna 2012. |  Omar Ajete vuonna 2012. |  Omar Ajete vuonna 2012. |  |
Maa:   Kuuba
Miesten baseball
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | Baseball |  |
|  Kultaa | Atlanta 1996 | Baseball |  |
|  Hopeaa | Sydney 2000 | Baseball |  |
Omar Ajete Iglesias (s. 31. heinäkuuta 1965 San Juan) on kuubalainen entinen baseballpelaaja ja olympiavoittaja. Ajeten pelipaikka oli syöttäjä. Hän voitti urallaan kultaa sekä Barcelonan että Atlantan olympialaisista. Lisäksi Ajete oli voittamassa hopeaa Sydneyn olympialaisista 2000.
Odake (1945)

| Odake / 雄竹 |
| --- | --- |

Aluksen vaiheet
Rakentaja:  Maizurun laivastoarsenaali
Kölinlasku:  5. marraskuuta 1944
Laskettu vesille:  10. maaliskuuta 1945
Palveluskäyttöön:  15. toukokuuta 1945
Poistui palveluskäytöstä:  5. lokakuuta 1945
Loppuvaihe:  Yhdysvalloille 1947
Tekniset tiedot
Uppouma:  1 289 t (normaali) 1 555 t (kuormattu)
Pituus:  98 m (vesiraja) 100 m (kokonaispituus)
Leveys:  9,35 m
Syväys:  3,37 m
Koneteho:  19 000 shp
Nopeus:  27,8 solmua
Aseistus
Aseistus:  3 × 127 mm/40 type 89 24 × 25 mm ilmatorjuntatykkiä 4 × 610 mm torpedoputkea 60 × syvyyspommia
Odake (jap. 雄竹) oli keisarillisen Japanin laivaston vuonna 1945 valmistunut Tachibana-luokan hävittäjä toisessa maailmansodassa.
Valmistus

Alus tilattiin vuoden 1945 hankinnoissa Maizurun laivastontelakalta, missä köli laskettiin 5. marraskuuta 1944. Se laskettiin vesille 10. maaliskuuta 1945 ja otettiin palvelukseen 15. toukokuuta.
Palvelus

Alus poistettiin alusluettelosta 5. lokakuuta 1945. Se aloitti 1. joulukuuta kotiutettujen sotilaiden kuljetukset Japaniin. Alus luovutettiin 4. heinäkuuta 1947 sotakorvauksena Yhdysvalloille.
Nicola Mancino

Nicola Mancino
Nicola Mancino (synt. 15. lokakuuta 1931 Montefalcione) on italialainen poliitikko, joka on toiminut muun muassa Italian sisäasiainministerinä ja senaatin puheenjohtajana. Hän edustaa Italian kansanpuoluetta (Partito Popolare Italiano).
Hän oli virkaatekevänä Italian tasavallan presidenttinä kolmen päivän ajan toukokuussa 1999 presidentti Oscar Luigi Scalfaron erottua muutamaa päivää ennen virkakautensa päättymistä.
Lähde

Artikkeli italiankielisessä Wikipediassa, viitattu 13.2.2011:
Italian presidentit
De Nicola • Einaudi • Gronchi • Segni • Merzagora* • Saragat • Leone • Fanfani* • Pertini • Cossiga • Spadolini* • Scalfaro • Mancino* • Ciampi • Napolitano • Grasso* • Mattarella
* väliaikainen
Odorico Leovigildo Sáiz Pérez

Odorico Leovigildo Sáiz Pérez (6. helmikuuta 1912 Revilla del Campo, Espanja – 14. lokakuuta 2012) oli espanjalainen roomalaiskatolinen piispa. Hänet vihittiin fransiskaanien papiksi 13. maaliskuuta 1937 ja nimitettiin Requenan apostoliseksi vikaariksi Perussa sekä Simingin titulaaripiispaksi 26. marraskuuta 1973. Piispaksi vihkiminen seurasi 10. maaliskuuta 1974. Pääkonsekraattorina toimi Juan Landázuri Ricketts, jota avustivat Valeriano Ludovico Arroyo Paniego ja Leonardo José Rodriguez Ballón.
Sáiz Pérez jäi eläkkeelle 15. toukokuuta 1987.
Nicola Piovani

Nicola Piovani.
Nicola Piovani (s. 26. toukokuuta 1946 Rooma) on italialainen säveltäjä, pianisti ja kapellimestari, joka tunnetaan erityisesti elokuvamusiikistaan.
Piovani sai parhaan musiikin Oscarin elokuvasta Kaunis elämä (La vita è bella) vuonna 1998. Kaikkiaan hän on säveltänyt musiikkia yli 130 elokuvaan.
Vuoden 2008 Cannesin elokuvajuhlilla Piovanille myönnettiin Ordre des Arts et des Lettres -kunniamerkki.
Aiheesta muualla

Nicola Piovanin virallinen verkkosivu
Odota

| Odota Aikakone |
| --- | --- | --- |

Kappaleen tiedot
 Albumilta: Tähtikaaren taa
 Julkaistu: 1995
 Tyylilaji: Eurodance
muut kappaleet
|   | Odota  |   |
Odota on suomalaisen Aikakone-yhtyeen kappale vuodelta 1995. Suomalainen laulaja Ani on uudelleenversioinut kappaleen, joka julkaistiin lokakuussa 2020.
OTK:n lihateollisuus

Osuustukkukauppa OTK:n lihateollisuus alkoi vuonna 1936 Viipurista ja käsitti loppuvaiheessaan lihavalmistetehtaat Vantaalla, Turussa, Lahdessa, Imatralla, Oulussa ja Kuopiossa sekä lemmikkieläinruokatehtaan Tampereella, teurastamot Ylivieskassa ja Iisalmessa ja teurastamo-osakkuuksia useilla paikkakunnilla. Myös Jyväskylässä oli OTK:n teurastamo.
Rationalisoidessaan toimintaansa OTK:lainen osuusliike myi lihateollisuutensa lokakuussa 1981. Ostajina olivat Tuottajain Lihakeskuskunta (TLK) ja osuusteurastamot. Kauppaan sisältyivät myös lihavalmistetuotemerkki Serve ja säilyketuotemerkki Winner.
Merkittävin OTK:n lihateollisuuden tuotantolaitoksista vuonna 1981 oli ns. Elannon makkaratehdas Vantaalla. Osuusliike Elanto oli siirtänyt lihavalmiste- ja valmisruokatehtaansa Hämeentieltä Helsingistä silloiseen Helsingin maalaiskuntaan, Backaksen kartanon maille rakentamiinsa uusiin tiloihin 1967. Työväen osuuskauppajärjestön sisäisessä työnjaossa vuonna 1970 siitä tuli osa keskusliike OTK:n teollisuutta.
Vantaan tehdas päätyi kaupassa TLK:n teollisuudelle (= Helsingin Kauppiaat Oy) ja on merkittävästi laajennettuna ollut vuodesta 1991 lähtien HK Ruokatalo Oy:n Vantaan tuotantolaitos.
Aiheesta muualla

Valokuvia OTK:n lihatehtaista
OTE:n torni

| OTE:n torni> Πύργος του ΟΤΕ |
| --- | --- |
 OTE:n torni.
Sijainti:  Thessaloniki, Keski-Makedonia, Kreikka
Koordinaatit:  40°37′34″N, 22°57′16″E
Rakennustyyppi:  linkkitorni
Valmistumisvuosi:  1965
Omistaja:  OTE
Tyylisuunta:  modernismi
Korkeus:  76 m
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
OTE:n torni (kreik. Πύργος του ΟΤΕ, Pýrgos tou OTE) on linkkitorni Thessalonikin kaupungissa Kreikassa. Sen korkeus on 76 metriä, ja se on Thessalonikin korkein rakennelma ja myös yksi koko Kreikan korkeimpia. Torni sijaitsee Thessalonikin messukeskuksen yhteydessä ja sen omistaa teleyhtiö OTE.
Torni yöllä.
Torni valmistui vuonna 1965 tai toisten tietojen mukaan lopullisesti vuonna 1970. Sen suunnittelija on arkkitehti Aléxandros Anastasiádis ja se edustaa modernistista arkkitehtuuria. Vuonna 1966 tornista lähetettiin Kreikan ensimmäiset mustavalkotelevisiolähetykset. 1970-luvulla sitä alettiin käyttää ensimmäisiin kokeellisiin analogisiin matkapuhelinyhteyksiin. Rakennus kunnostettiin vuosina 2000–2005.
Nykyisin torni toimii linkkitornina monenlaisen tietoliikenteen käytössä. Sitä käyttää muun muassa OTE:n matkapuhelinyhtiö Cosmote. Torni on Thessalonikin tärkeimpiä maamerkkejä. Tornissa on pyörivällä lattialla varustettu näköalakahvila. Sen kiertoaika on 50 minuuttia.
Aiheesta muualla

Kuvia tai muita tiedostoja aiheesta OTE:n torni Wikimedia Commonsissa